U-I-346/07
Natisni
Opravilna št.:
U-I-346/07
Datum odločitve:
5. 2. 2009
ECLI:
ECLI:SI:USRS:2009:U.I.346.07
Akt:
Zakon o prekrških (Uradni list RS, št. 3/07 – ur. p. b., 17/08 in 21/08 – popr.) (ZP), 2. odst. 66. čl.
Izrek:
Pobuda za začetek postopka za oceno ustavnosti drugega odstavka 66. člena Zakona o prekrških (Uradni list RS, št. 3/07 – ur. p. b., 17/08 in 21/08 – popr.) se zavrže.
Evidenčni stavek:
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja
.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Družba PARNAD, d. o. o., Ljubljana
Datum vloge:
12. 3. 2007
Vrsta odločitve:
sklep
Vrsta rešitve:
zavrženje
Dokument:
US28554
Dokument v PDF obliki:
U-I-346-07.pdf
74 KB
Prenesite datoteko
U-I-346/07-7
5. 2. 2009
SKLEP
Ustavno sodišče je v postopku za preizkus pobude družbe PARNAD, d. o. o., Ljubljana, ki jo zastopa Vesna Šafar, odvetnica v Ljubljani, na seji 5. februarja 2009
sklenilo:
Pobuda za začetek postopka za oceno ustavnosti drugega odstavka 66. člena Zakona o prekrških (Uradni list RS, št. 3/07 – ur. p. b., 17/08 in 21/08 – popr.) se zavrže.
Obrazložitev
1. Pobudnica navaja, da izpodbija 66. člen Zakona o prekrških (v nadaljevanju ZP-1), vendar je iz vsebine pobude razvidno, da dejansko nasprotuje le ureditvi v drugem odstavku 66. člena ZP-1. Zatrjuje, da je izpodbijana ureditev v neskladju s 14., z 22., s 23. in s 25. členom Ustave.
2. Po prvem odstavku 24. člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS) mora tisti, ki vloži pobudo za začetek postopka, izkazati svoj pravni interes. Ta je podan, če predpis, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj (drugi odstavek 24. člena ZUstS). Po ustaljeni ustavnosodni presoji mora biti pravni interes neposreden in konkreten, morebitna ugoditev predlogu pa mora privesti do izboljšanja pobudnikovega pravnega položaja.
3. Pravni interes pobudnice za začetek postopka za oceno ustavnosti izpodbijane določbe ZP-1 je temeljil na hkrati vloženi ustavni pritožbi, ki jo je senat Ustavnega sodišča s sklepom št. Up-1004/07 z dne 16. 1. 2008 zavrgel kot nedovoljeno. Glede na to morebitna razveljavitev izpodbijane določbe v zadevi pobudnice v nobenem primeru ne bi mogla več učinkovati. To pomeni, da pobudnica ne izkazuje pravnega interesa za presojo ustavnosti izpodbijanega predpisa. Zato je Ustavno sodišče njeno pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: podpredsednik dr. Ciril Ribičič ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar in Jan Zobec. Sklep je sprejelo soglasno.
dr. Ciril Ribičič
Podpredsednik